text: জয়নব আল-চুগরা (), এছাড়াও তার উপনাম উম্মে কুলসুম বিনতে আলী (রা.) হিসাবে পরিচিত (), হচ্ছেন ইসলামের নবী মুহাম্মাদ (স.)-এর নাতনী এবং আলী(রা.)-এরমেয়ে। তিনি উমর(রা.)-কে বিয়ে করেছেন কিনা তা সুন্নী ও শিয়ার মধ্যে বিতর্কিত বিষয়। তাকে তার বড় বোন, যয়নব আল-কুবরার থেকে আলাদা করার জন্য তাকে 'ছোট' উপাধি দেওয়া হয়ে ছিল।
  
  পরিবার
  তিনি আলী (রা.) এবং মুহাম্মাদ(স.)-এর মেয়ে ফাতিমা(রা.)-র চতুর্থ সন্তান হিসাবে ৬ হিজরির কাছাকাছি সময়ে জন্মগ্রহণ করেন। তার ভাইবোনরা হলেন হাসান, হোসেইন এবং জায়নব আল-কুবরা। মুহাম্মাদ(স.) তাকে 'উম্মে কুলসুম' উপনাম দিয়েছিলেন, কারণ তিনি তার খালা মুহাম্মাদ(স.)-এর মেয়ে উম্মে কুলসুম বিনতে মুহাম্মদ (স.)-এর সাথে সাদৃশ্যপূর্ণ ছিলেন।
  
  কারবালার যুদ্ধ
  তিনি কারবালার যুদ্ধে উপস্থিত ছিলেন বলে জানা গিয়েছিল, এই সময় তাঁর কানের দুল আক্রমণকারী সৈনিকের কাছ থেকে নেওয়া হয়েছিল। এরপরে, উম্মে কুলসুম তার ভাই হোসেইনকে ত্যাগ করার জন্য কুফার লোকদের সমালোচনা করেন, যিনি এই যুদ্ধে নিহত হয়েছিলেন।
  
  মৃত্যু
  
  আবদুল্লাহর জীবদ্দশায় উম্মে কুলসুম এবং তার ছেলে জায়েদ একই সময়ে মারা গিয়েছিলেন। ৮০ জন লোক তাদের জানাজা অংশগ্রহণ করেছিলেন, যেখানে সা'দ ইবনুল আ'স(রা.) জানাজার ইমামতি করেছেন এবং জামাতে আব্দুল্লাহ ইবনে উমর এবং আবু হুরাইরাহও অন্তর্ভুক্ত হয়েছিল।
  
  উম্মে কুলসুমকে সিরিয়ার দামেস্কের বাব সাগীর কবরস্থানে দাফন করা হয়েছে। দামেস্কের আরভুইয়া গ্রামে উম্মে কুলসুমের মাজারটি অবস্থিত।
  
  ফাতিমিয়রা বিশ্বাস করেন যে তিনি "ছোট যয়নব" (যয়নব দ্য ইয়ঙ্গার) নামেও পরিচিত ছিলেন এবং তাকে দামেস্কের সায়্যিদাহ জায়নব মসজিদে সমাধিস্থ করা হয়েছে; যদিও বড় যয়নব তার জীবনের শেষ মুহূর্ত কায়রোতে বসবাস করেছিলেন এবং কায়রোর যয়নব মসজিদে তাকে সমাহিত করা হয়েছিল।
  
  তথ্যসূত্র
  
  বিষয়শ্রেণী:নারী সাহাবা
title: উম্মে কুলসুম বিনতে আলী